જો ભાજપ મોવડી મંડળ સોલંકી પ્રકરણમાં તેમની માગણીને સરન્ડર નહીં થાય અને કડક સંદેશો મોકલશે તો હાલ પૂરતી ધારાસભ્યોની મંત્રી પદની દાવેદારીની માગણી પર બ્રેક વાગી શકે છે. ૨૦૧૯માં લોકસભાની ચૂંટણી આવી રહી છે તેમાં તમામ બેઠકો ફરી જીતવી અનિવાર્ય હોવાથી પક્ષને દબાણમાં રાખવાની રણનીતિ કેટલાક ધારાસભ્યો સતત કરતા રહે તેમ છે. કેટલાક ધારાસભ્યો દ્વારા મંત્રી પદની માગણી કરીને સારૂ બોર્ડ-નિગમ કે અન્ય કોઇ હોદ્દો કે સરકારમાં ફાઇલો લઇને જાય તો કામ થઇ જાય તેવી પણ વ્યૂહ રચના હોવાની વાત ચાલી રહી છે.